Борис Младенов-Young
Еднакво ме боли за всеки болен…

chitanka.info

Еднакво ме боли за всеки болен.

Нали страданието е едно

и всеки пациент пред мен разголен,

е всъщност живо болно същество,

по зла съдба и участ заболяло,

и губейки живота си, дошло

да търси цяр за болното си тяло,

утеха, лек за своето тегло.

Но болката ми е непоносима,

когато в млад човек или в дете

открия болест тежка, нелечима,

вестта разкъсва моето сърце.

Защо прибираш, Отче наш, кажи ми,

преди нас нашите деца любими?!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.